google/wiki40b huggingface dataset:
Ñ

Ñ (spansk: eñe) er den femtende bokstaven i det spanske alfabetet. Bokstaven er en n med en tilde (~) over.
Historisk sett var ñ to n'er. Tilden over var stenografi for den andre n-en.
Ñ er ikke med i det norske alfabetet, men forekommer i flere andre språks alfabet, for eksempel det keltiske språket bretonsk og i filippinsk, i tillegg til spansk. Ñ ansees kun for å være en egen bokstav på spansk, men er en variant av n i bretonsk og filippinsk.
På spansk og filippinsk representerer ñ en palatalisert n [ɲ]. På bretonsk representerer ñ at den forestående vokalen skal uttales nasalt.
Botlektunnelen

Design og byggeteknikk

Tunnelen består av to rør, hvert med tre filer. Mellom disse to ligger et ekstra, smalere rør som kan brukes i nødstilfeller. Tunnelens lukkede del er utført som en synketunnel, bygget opp av 5 elementer (fire 115 meter lange og en på 87,5 meter) som er 30,9 meter brede og 8,95 meter høye. Innkjørslene ble bygget på stedet ved at tørrdokker ble laget på stedet. Innkjørselen på vestsiden er 320 meter lang, mens den østlige er 530 meter.
Byggestart var i 1975, og elementene ble bygget i samme dokk som elementene for Beneluxtunnelen som ble ferdigstilt i 1967. Til byggeforberedelsene hørte mudring av byggedokken. Byggingen av tunnelelementene begynte 1. juni 1976.
Forberedelser treffes for å øke veinettets kapasitet ved å anlegge en Botlektunnel til («Tweede Botlektunnel»). Et definitivt vedtak er ikke gjort, undersøkelser pågår for å se om det er mulig. Videre må finansieringen av den klargjøres.
For Betuweruten ble en jernbanetunnel bygget, Botlekjernbanetunnelen som ble tatt i bruk i 2006.
Gjermund Tjønn

Gjermund Tjønn (født 1902, død 1992) var en felemaker fra Telemark. Han var sønn av Hans Johnsen Tjønn og broren til John H. Tjønn.
Magnus Carlsson

Biografi

Magnus Carlsson er utdannet ved musikkgymnasiet i Göteborg hvor han gikk i to år, samt på Musikkhögskolan i samme by. Her gikk han i fire år og studerte til å bli sangpedagog og musikklærer.

Barbados (1992–2002)

Mens Magnus Carlsson gikk på Musikkhögskolan i Göteborg, startet han og fire andre gutter bandet Barbados. Deres første plate kom ut i 1994, og Carlsson var bandets vokalist. Barbados ble etter hvert svært populære i Sverige, og bandet ga ut tolv album. Vinteren 2002 bestemte Carlsson seg for å slutte som sanger i Barbados etter rundt ti år som vokalist.

Alcazar (2002–2005)

13. desember 2002 ble Carlsson et av medlemmene i pop-discogruppen Alcazar. Alcazar besto fra før av Andreas Lundstedt, Tess Merkel og Annikafiore. Alcazars første offisielle opptreden som kvartett var i svenske Melodifestivalen 2003, med sangen «Not a Sinner, Nor a Saint». Alcazar var forhåndsfavoritter, og de endte til slutt på en tredjeplass. Med Alcazar opplevde Magnus Carlsson stor suksess, og de to albumene Alcazar gav ut etter hans ankomst, solgte svært godt. Høsten 2005 bestemte Alcazar seg for å ta en pause, og med dette fulgte starten på Magnus Carlssons solokarriere.

Solokarriere (2005–)

Høsten 2005 spilte han rollen som Teenage Angel i musikalen Grease i Stockholm, og julen 2005 var han en av hovedartistene i julegallaen White Christmas i Stockholm.
Våren 2006 deltok Carlsson for første gang som soloartist i Melodifestivalen med sangen «Lev livet!». Han vant delfinalen i Göteborg og kom til finalen i Stockholm. «Lev livet!» toppet senere Sveriges singelliste og er en av sangene på hans første soloplate, Magnus Carlsson, som kom ut våren 2006. Det er utgitt to singler fra dette albumet: «Lev livet!» og »Mellan vitt och svart». Julen 2006 gav Carlsson ut sitt andre julealbum, Spår i snön, med den tilhørende singelen «Wrap Myself in Paper».
I 2007 deltok Carlsson på nytt i Melodifestivalen med sangen «Live Forever». Han konkurrerte i tredje delfinale 17. februar, i Örnsköldsvik. Han gikk ikke videre til finalen, men singelen solgte likevel til gull med over 14 000 eksemplarer og nådde en tredjeplass på Sveriges singelliste. I 2015 deltok han i Melodifestivalen for åttende og hittil siste gang, med låten «Möt mig i Gamla stan» som endte på niendeplass i finalen.
Sommeren 2010 ga han ut singelen «Mitt livs gemål» sammen med Charlotte Perrelli. Låten var tilegnet kronprinsesse Victoria og prins Daniel og var skrevet av Monica og Carl-Axel Dominique. Han har også deltatt i en rekke tv-programmer, blant annet i TV4s Körslaget i 2008 da han kom på tredjeplass med sitt kor fra Borås.
Han har også jobbet som programleder i svenske TV3 og TV4 og driver sitt eget plateselskap. Carlsson turnerer også rundt om i Sverige.

Privatliv

Carlsson er åpen homofil og har vært gift med Mats Carlsson (tidligere Pelli) siden januar 2006.
Trige

Geografi og klima

Byen ligger ca 76 meter over havet. Gjennomsnittstemperaturen er 7,2°C, med gjennomsnitt i juli på 15,9°C som den varmeste måneden og -1,3°C i januar som den kaldeste måneden. Gjennomsnittlig nedbør 693 mm.

Trige i dag

Trige består av en eldre del, med gamle, lave hus, og en del villaområder fra 1960-tallet. Trigeparken er et bryggeri fra 1970-tallet, og byen har skole, barnehage, bibliotek, idrettsforening og fritidsaktiviteter. Omkring 1990 ble skogen Bærmoseskov anlagt, en 80 hektar stor skog som brukes til rekreasjon, frø-avl og jakt. 
Trige kirke ble oppført på andre halvdel av 1100-tallet.
Scopuridae

Utseende

Alle artene i Scopuridae er helt vingeløse både som nymfer og voksne. Selv om mange steinfluer er kortvingede er disse den eneste gruppen som helt mangler vinger. Et annet unikt trekk er at nymfene har snodde, trådaktige gjeller på bakerste kroppsledd.
Kroppen er slank og jevnbred, de ulike kroppsleddene klart avsatte fra hverandre. Antennene, som består av over 40 ledd, er rundt halvparten så lange som kroppen. Fasettøynene er ganske små. Pronotum er firkantet med litt uttrukne bakhjørner, litt bredere enn hodet. Beina er middels lange og slanke, lyse på farge, føttene er tre-leddete, det ytterste leddet er litt lengre enn de to innerste til sammen. Bakkroppen er slank og jevnbred. De to haletrådene er rundt halvparten så lange som kroppen.

Levevis

Nymfene lever i fjellbekker omgitt av skog, der vannet er grunt og kaldt og bunnen dekket med sand og store steiner. De finnes der det har samlet seg opp mye døde blader, som de lever av å skave av materiale fra. De utvikler seg langsomt og bruker fire år på å fullføre livssyklusen.
Olathe (Kansas)

Olathe (/oʊˈle(ɪ).θə/ O-Lay'-tha) er en by som ligger i nordøstre Kansas. Den er den nest største byen og hovedstad i Johnson County i Kansas. Den er den femte største i staten. Som en forstad til Kansas City, Missouri er Olathe den femte største byen i Kansas City Metropolitan Area. Den grenser til byene Lenexa, Kansas i nord og Overland Park i øst og Gardner, Kansas i sørvest.
I 2005 hadde Olathe en anslått befolkning på 111 334. Den er ikke bare en av statens hurtigst voksende byer, men en av de byer som vokser fortest i hele USA. En artikkel i magasinet Midwest Living i 2005 utropte byen til å være nest best å bo i av byer i Midtvesten av byer med befolkning på mer enn 100 000.

Historie

Olathe ble grunnlagt av Dr. John T. Barton våren 1857. Han red til sentrum av Johnson County i Kansas og gjorde krav på land som byen skulle anlegges på. Senere beskrev han turen for venner på denne måten: .«..The prairie was covered with verbena and other wild flowers. I kept thinking the land was beautiful and that I should name the town Beautiful». Følgelig spurte Barton en Shawnee tolk om hvordan han skulle si Beautiful (vakker) på hans språk. Tolken svarte «Olathe».
Selv om Olathe ikke var den første byen som ble etablert i Johnson County, ble den fort den største og utnevnt til hovedstad. Byens tidlige dager var fylt med vold, da styrker som var for slaveriet i nærliggende Missouri ofte støtte sammen med lokale motstandere. Disse konfliktene ble kjent i større målestokk som Bleeding Kansas.
Da 1850-årene sluttet og Kansas gikk inn i Unionen som en fri stat i 1861, syntes volden å bli mindre. Men et år senere overrasket Confederate geriljasoldater fra Missouri ledet av William Quantrill innbyggerne i byen og raidet den 7. september 1862, drepte et halvt dusin menn og robbet tallrike butikker og priate hjem. De ødela det meste av byen i den forbindelse. Grunnen til dette var at byen var kjent som en sterk forkjemper for avskaffelse av slaveri.
Olate var en stopp på flere ruter vestover. Oregon Trail, California Trail og Santa Fe Trail hadde alle stopp her, noe som fremdeles avspeiles i byen. Men etter at den transkontinentale jernbanen ble bygget, mistet disse rutene sin betydning, og Olathe forsvant i glemsel og ble en liten, søvnig prærieby. Ved byggingen av I-35 i 1950-årene ble byen imidlertid direkte forbundet med Kansas City. Resultatet var en stor vekst i boligutbyggingen. I 1980-årene har byens befolkning vokst mye, og man antar at veksten vil fortsette når byen vokser ut i jordbruksområdene sør, vest og nord for byen.
Flyveress

Flyveress er en betegnelse på en militær pilot som har skutt ned minst fem fiendtlige fly. Begrepet oppsto i første verdenskrig, da franske aviser beskrev Adolphe Pegoud som et flyveress etter at han ble den første til å skyte ned fem tyske fly.
Jump in the Fire

Sangtekst

Teksten i «Jump in the Fire» er skrevet fra djevelens synspunkt. Den omhandler hvordan djevelen betrakter mennesker som dreper hverandre og derfor begår en stor nok synd til å havne i helvete (hoppe i flammene). Den originale teksten som først ble laget til demoen No Life 'Til Leather handlet om seksualitet og ble skrevet av bandets første gitarist Dave Mustaine.

Omslag

Coveret til singlen inneholder en leende demon omgitt av flammer. Coveret inneholder også bandets originale logo og også ordene «Jump in the Fire» skrevet med en gammel datalignende skrifttype. 
Singelomslaget ble laget i 1978 av maleren Les Edwards. Det originale bildet er et oljemaleri kalt «Devil's D-Day» (Djevelens D-Dag). Bildet inneholdt da også en stridsvogn under djevelen. Bildet ble også brukt som omslag for Graham Masterstons roman med samme tittel som bildet.

Utgivelse

Singelen som var Metallicas andre, ble utgitt med live fremførelser av «Phantom Lord» og «Seek & Destroy», som senere viste seg å være falske. Sangene var egentlige bare alternative studiofremførelser av sangene hvor lyden av publikum hadde blitt lagt til i miksingen av sangene.
35. luftvernbrigade

35. luftvernbrigade (russisk: 35-я зенитная ракетная бригада) er en luftvernbrigade underlagt 36. armé, forlagt til Dzjida, Buratia i Østre militærdistrikt. Hoved våpenet er SA-17 Grizzly.
Zika-virus

Historikk

Viruset ble isolert første gang i april 1947 fra en rhesusape som forskere hadde plassert i et bur i Zika-skogen i Uganda. Det første dokumenterte utbruddet blant mennesker fant sted i 2007 i Mikronesia.
I løpet av 2014 spredte viruset seg østover over Stillehavet til Fransk Polynesia og videre til Påskeøya for så å senere i løpet av 2015 fortsette til Sør-Amerika, Sentral-Amerika og Karibia. Utbruddet ble klassifisert som en pandemi.
I januar 2016 ble det publisert rapporter om eventuelle koblinger mellom zika-virusinfeksjon og alvorlige komplikasjoner som kan ramme foster. Viruset blir trodd å kunne forårsake mikrocefali hos nyfødte barn til mødre som var smittet under graviditeten, men sambandet og eventuell riskiko er (februar 2016) ikke helt klarlagt og utredning pågår. Den 15. januar utferdiget USAs nasjonale folkehelsemyndighet Centers for Disease Control and Prevention (CDC) reiseråd gjeldende de berørte lande som innebærer at gravide kvinner bør overveie å utsette reisen. Lignende råd er utferdiget av flere andre land.
Den 1. februar klassifiserte Verdens helseorganisasjon (WHO) smittespredningen av zika-viruset som en internasjonal nødstilstand. WHO fryktet at opp til fire millioner mennesker kunne ble smittet før årets slutt. I den verst rammede regionen i Brasil er om lag en prosent av de nyfødte antatt født med mikrocefali.

Smittespredning

Virusets naturlige reservoar er ennå ikke fastslagt men man har påvist serologiske funn hos vestafrikanske aper og gnagere. Zika-viruset overføres av dagaktive mygg og er blitt isolert fra et antall arter i slekten Aedes, blant demAedes aegypti, Aedes africanus, Aedes apicoargenteus, Aedes furcifer, Aedes hensilli, Aedes luteocephalus og Aedes vittatus.
Zika-virus kan overføres mellom mennesker ved seksuell kontakt. Det kan også passere morkaken hos gravide kvinner og dermed påvirke et foster.
Ettersom viruset bare kan primørspres i de områder der det finnes myggarter som kan bære det, er forandringar av myggartenes utbredningsområder en viktig årsak til at regioner som tidligere var fri fra zika-smitte er blitt rammet. Den viktigste vektoren, A. aegypti, spres til nya områder ved handel og reiser. A. aegypti finnes nå på alle kontinenter inklusive Nord-Amerika og også noen mindre deler av Europa. En myggpopulasjon som er kapabel til å bære viruset er blitt påtruffet i Washington, DC  og genetiske bevis antyder at den har overlevd i det minste fire vintre i området. Forskere antar at myggene har tilpasset seg for å kunne overleve i nordlig klima.
I 2015 ble det registrert at zika hadde spredt seg i Karibia og Sør-Amerika. De land og territorier som ifølge Pan American Health Organisation (PAHO) er rammet av lokal spredning av zika-virus er Barbados, Bolivia, Brasil, Colombia, Den dominikanske republikk, Ecuador, El Salvador, Fransk Guyana, Guadeloupe, Guatemala, Guyana, Haiti, Honduras, Martinique, Mexico, Panama, Paraguay, Puerto Rico, Saint Martin, Surinam og Venezuela.
I 2015 ble det detektert RNA fra zika-virus i fostervann hos to foster, noe som tyder på at det hadde passert morkaken og kunne gi en mor-til-barn-infeksjon.
Dyrsfjorden

Dyrsfjorden er en fjord på nordsida av Ringvassøya i Karlsøy kommune i Troms. Fjorden er 2,5 km lang, og går sørover fra innløpet mellom Dyrsnes og Lynggammen til Ravnhaugen i botn av fjorden. Bygda Mikkelvik ligger på vestsida av fjorden, som forøvrig er ubebodd.
Danmission

Danmission ble etablert 1. januar 2000 ved fusjon av Dansk Santalmission (stifter Hans Peter Børresen) og Det Danske Missionsselskab (forkortet DMS). Danmission er dermed det yngste danske misjonsselskap og samtidig den misjonsorganisasjonen i Danmark som har lengst historie.
Produktplassering

Produktplassering er en form for markedsføring der et selskap betaler for at deres produkt vises i ett eller flere medier. Balasubramanian (1994) definerte begrepet som «et betalt produktbudskap med den hensikt å påvirke film- (eller TV-) publikum gjennom planlagt og diskré plassering av et produkt i en film eller TV-program». Denne definisjonen har senere blitt modifisert til å inkludere plassering i andre medier, som bøker, musikkvideoer og videospill. Det som ofte forbindes med produktplassering er egentlig merkeplassering, hvor en merkevare er tydelig representert i mediet.
Eksempelvis kan en TV-serie mot betaling gi en gitt tidslengde der logo, produktet selv eller selskapets navn vises visuelt eller nevnes.
Ernst av Sachsen

Ernst av Sachsen (født 24. mars 1441 i Meissen, død 26. august 1486 i Colditz) var kurfyrste av Sachsen fra 1464 til 1486.

Bakgrunn

Han var sønn av Frederik II av Sachsen og Margaretha. Ernst av Sachsen var gift med Elisabeth av Bayern. Ernsts etterkommere dannet den såkalte ernestinske linjen av Wettindynastiet. 
Ved storebroren Fredriks død i 1451 ble Ernst førstearvtaker til kurfyrst av Sachsen.
I 1455 ble Ernst tatt til fange, sammen med broren Albert, av knekten Kunz von Kaufungen. Hendelsen er kjent i tysk historieskrivning som prinserovet («Prinzenraub», «Altenburger Prinzenraub»).

Kurfyrste

I 1464 etterfulgte han sin far som kurfyrst av Sachsen. Han regjerte frem til 1485 sammen med broren Albrekt av Meissen og Thüringen.
Ernst forvaltet sine områder på forbilledlig måte, etter middelalderens målestokk: Hunder hans embedstid ble de wettinske landområder vesentlig større. Også byer som Dresden og Meissen blomstret under hans herredømme. Han klarte å sikre erkebispesetene Magdeburg og Mainz; for å oppnå det siste, reiste han i 1480 en reise til Roma. Han annekterte Thüringen i 1482.  
Men så tre år etter, ved (Preliminærtraktaten i Leipzig, 1485) delte han sitt område med Albrekt. I pakt med Preliminærtraktaten i Leipzig fikk han et område rundt Wittenberg, områder odet sørlige Thüringen, og dessuten Vogtland og deler av Pleissnerland. Han valgte Wittenberg som sin residensby. Han hadde omsorg for landets velferd og introduserte en konstitusjon. Ett år etter denne delingen døde kurfyrst Ernst i Colditz, ved 46 års alder, som følge av fall fra hesten.
Lock, Stock and Two Smoking Barrels

Handling

Fire menn skylder en gangster en halv million pund etter en mislykket runde med three card brag (et kortspill ganske likt poker). De får vite at en annen gjeng skal rane et hus fylt av marihuana og bestemmer seg for å ta deres bytte.
Anthony Quinn

Karriere

Som ung mann drev Quinn med boksing på profesjonelt nivå for å tjene penger, før han begynte å studere kunst og arkitektur. Han ble amerikansk statsborger i 1947. Quinns store gjennombrudd som skuespiller kom da han spilte rollen som Eufemio Zapata i filmen Viva Zapata! (1952). Marlon Brando spilte hovedrollen som Emiliano Zapata. Quinn vant Oscar for beste mannlige birolle for rolletolkningen sin. Han vant sin andre Oscar for beste mannlige birolle for rollen som maleren Paul Gauguin i Han som elsket Livet (1956), en biografisk film om kunstneren Vincent van Gogh med Kirk Douglas i hovedrollen. Oscar-prisen var bemerkelsesverdig da Quinn var med i bare åtte minutter. 
I 1969 hadde Quinn hovedrollen i filmen Santa Vittorias hemmelighet med Anna Magnani. I 1977 hadde han hovedrollen i filmen Mohammad, Messenger of God, som omhandlet opprinnelsen av islam. I 1981 spilte han hovedrollen som beduinlederen Omar Mukhtar i Ørkenløven. Øvrige roller ble spilt av Oliver Reed, Irene Papas, Raf Vallone, Rod Steiger og John Gielgud. Quinns filmkarriere gikk saktere på 1990-tallet, men han fortsatte likevel å arbeide jevnt og trutt, og han var med i filmer som Revenge - Hevnens pris (1990), Jungle Fever (1991), Den siste actionhelten (1993) og En vandring i vinmarkene (1995). Quinn er tildelt en stjerne på Hollywood Walk of Fame.

Privatliv

Quinns første kone var adoptivdatter av Cecil B. DeMille, skuespilleren Katherine DeMille, som Quinn giftet seg med i 1937. Paret fikk fem barn mellom 1939 og 1952. Deres første barn, Christopher druknet i naboens svømmebasseng da han var to år gammel. Quinn og DeMille ble skilt i 1965. Året etter giftet Quinn seg med den italienske kostymedesigneren Jolanda Addolori, og paret fikk tre barn. Ekteskapet endte i 1997, etter at Quinn fikk barn med sin sekretær, Katherine Benvin. Han giftet seg med Benvin, og de fikk to barn sammen. Quinn tilbrakte sine siste leveår i Bristol i Rhode Island. Han døde, 86 år gammel, i Boston i Massachusetts på grunn av lungebetennelse og respirasjonssvikt mens han led av strupekreft kort tid etter å ha gjort ferdig sin siste film.
Barnevogn

Barnevogn er et transportmiddel for mindre barn. Barnevogner kommer i en rekke størrelser og utforminger. De er tilpasset barns ulike aldre og størrelse, samt ulike behov for de voksne. Mange vogner kommer med utskiftbare deler slik at vognen kan tilpasses med barnets endrede behov ettersom det vokser. 
Spedbarn bruker gjerne en liggevogn, før de litt større barna går over til sittevogn. Mange sittevogner kommer med nedfallbar rygg, slik at de lett kan justeres når barnet trenger hvile.
Croitana

Utseende

Middelsstore (vingespenn ca. 20-25 millimeter), kraftige, brune smygere, med gule flekker på vingene.

Levevis

Larvene lever på planter i grasfamilien.

Utbredelse

Slekten er utbredt i Australia.
Monsieur Ouine

Monsieur Ouine er en roman fra 1943 av den franske forfatter Georges Bernanos.
Boken handler om en pensjonert språklærer som slår seg ned i en landsby i Nord-Frankrike, og siden omgis av mystiske dødsfall og andre besynderlige hendelser. Monsieur Ouine har sitt utspring i en sjelelig krise Bernanos gjennomled på begynnelsen av 1930-årene, da han funderte på hvordan nihilisme og fortvilelse leder til ondskap. Boken tok ni år å skrive og forfatteren betraktet den som sitt mest ambisiøse verk. Handlingen er bevisst tvetydig og i visse partier usammenhengende, ettersom Bernanos mente at ondskap er nettopp usammenhengende, og ville reflektere dette i boken.
Boken ble utgitt i Rio de Janeiro i 1943, og senere av forleggeren Plon i Frankrike i 1946. Den er blitt oversatt til mange språk, også til norsk. Den norske oversettelsen ble foretatt av Bernanos-eksperten Hans Aaraas, som i 1982 vant Bastianprisen for oversettelsen.
Mac. Robertson Land

Mac. Robertson Land er den delen av det antarktiske kontinent som ligger sør for Lars Christensen Kyst, mellom William Scoresby Bay og Cape Darnley. I den østlige delen av sektoren ligger Prince Charles Mountains. Mac. Robertson Land ble navngitt under British Australian and New Zealand Antarctic Research Expedition (BANZARE) (1929–1931) etter Sir Macpherson Robertson fra Melbourne som var en av ekspedisjonens støttespillere.
Fra 1965 begynte medlemmer av Soviet Antarctic Expeditions geologisk feltarbeid i Prince Charles Mountains, der de etter hvert etablerte basen Soyuz på den østre bredden av Beaver Lake.
Twin Oaks kraftverk

Twin Oaks kraftverk er et kullkraftverk i Robertson County, delstaten Texas i det sørlige USA. Det har en installert produksjonskapasitet på 349 MW, fordelt på 2 blokker / turbiner. Operatør er energiselskapet Optim Energy.
Anlegget ble bygget ut i årene omkring 1988–1991. Brenselkilden er sub-bitumenøst kull. Utslippene av CO2 i 2006 var totalt 2.755.368 tonn.
Kevin McKee

Bakgrunn

McKees funksjonshemming er medfødt, han er født med Kaudalt regresjonssyndrom (sacral agenesis). Dette betyr at nedre del av ryggraden ikke er helt utviklet. Han begynte med kjelkehockey i 2000, og debuterte for USAs landslag i 2010.

Idrettskarriere

Han deltok i to World Sledge Hockey Challenge-turneringer i 2011, der USA kom på tredjeplass. Han deltok også i World Sledge Hockey Challenge 2012, der USA vant. 
VM i kjelkehockey 2012 ble arrangert på Hamar i Norge, og USA vant dette mesterskapet etter seier 5-1 over Sør-Korea i finalen. Året etter kom USA på andreplass i VM i kjelkehockey 2013, der de tapte finalen 0-1 mot Canada. USA kom også på andreplass i World Sledge Hockey Challenge 2013. 
McKee deltok i sine første paralympiske leker i 2014, og USAs lag vant kjelkehockey under Paralympiske vinterleker 2014. Han deltok i tre av kampene i dette mesterskapet. Året etter deltok han i VM i kjelkehockey 2015, der USA vant finalen 3-0 over Canada, og han vant dermed sitt andre VM-gull. De vant også World Sledge Hockey Challenge 2015, som ble arrangert i Buffalo i New York.
USA vant begge World Sledge Hockey Challenge-turneringene i 2016, og de vant også Stillehavsmesterskapet i kjelkehockey (IPC Pan-Pacific Championship) i 2016. USA fikk sølv i VM i kjelkehockey 2017, og vant World Sledge Hockey Challenge 2017. 
I 2018 deltok han i Turin Para Ice Hockey International Tournament, som USA vant. Han representerte USA under Paralympiske vinterleker 2018 i Pyeongchang. USA vant der finalen 2-1 over Canada.
Dag Wiese Schartum

Utdannelse og yrke

Schartum tok den juridiske embedseksamen ved Universitetet i Oslo i 1983. Han arbeidet som forsker og stipendiat ved Senter for rettsinformatikk frem til 1993, da han tok den juridiske doktorgrad med avhandlingen Rettssikkerhet og systemutvikling i offentlig forvaltning. Samme år ble han utnevnt til professor ved Det juridiske fakultet. Han fikk i ansvar å etablere hovedfaget i forvaltningsinformatikk og har vært bestyrer for Avdeling for forvaltningsinformatikk fra begynnelsen.
Schartum har vært medlem av Personregisterlovutvalget, Programkomiteen for forskningsprogrammet Informasjonsteknologi og samfunn (Norges forskningsråd), medlem av referansegruppen for ny lov om helseregistre, nestleder i Nasjonalt fagråd for informasjonsvitenskap og koordinator for det sentrale satsningsområdet «Kommunikasjon: Teknologi og Kultur» (KTK) ved Universitetet i Oslo. Han var leder for Nettnemnda.